|  |  |
| --- | --- |
|  | |
| **МИНИСТАРСТВО ГРАЂЕВИНАРСТВА,** | |
| **САОБРАЋАЈА И ИНФРАСТРУКТУРЕ** | |
| Број: 404-02-136/2/2018-02 | |
| Датум: 02.10.2018. године | |
| Немањина 22-26, Београд | |

**ПРЕДМЕТ:** Појашњење конкурсне документације за јавну набавку- Израда Урбанистичког пројекта за изградњу кружне саобраћајне раскрснице за прикључење I фазе аутопута Е-75 („Y крак“) на гранични прелаз Келебија, редни број ЈН 42/2018

**ПОЈАШЊЕЊЕ БРОЈ 1**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следеће одговоре, на питања:

**ПИТАЊЕ 1:**

За постављен додатни услов: Понуђач је обавезан да је израдио најмање 1 урбанистички пројекат саобраћајне инфраструктуре последњих 5 година (у слкаду са чланом 77. став 2. тачка 2. подтачка 2. ЗЈН). Да ли ће се признати израда урбанистичког пројекта изградње друге врсте објеката уколико је у обухвату урбанистичког пројекта и планирана јавна саобраћајна инфраструктура?

**ОДГОВОР:** Захтева се референца за 1 урбанистички пројекат за објекат саобраћајне инфраструктуре, а не за другу врсту објекта.

**ПИТАЊЕ 2:**

Који је плански основ за израду урбанистичког пројекта?

**ОДГОВОР:** Плански основ за израду урбанистичког пројекта је: Просторни план подручја инфраструктурног коридора аутопута Е-75, деоница Суботица-Београд (Батајница) (‘’Сл. гласник РС’’, бр. 69/03 и 36/10, 143/14)

**ПИТАЊЕ 3:**

Колика је површина обухвата УП?

**ОДГОВОР:** Површина обухвата није унапред одређена и зависи од техничког решења објеката.

**ПИТАЊЕ 4:**

Чија је обавеза израда идејних решења?

**ОДГОВОР:** Обрађивач урбанистичког пројекта израђује и идејна решења објеката, која су према прописима саставни део урбанистичког пројекта.